Honduras poytaxti Tegusigalpa shahrida qurolli shaxslar hujumi vaqtida kamida 10 kishi halok bo‘ldi. Bu haqda Reyter agentligi xabar tarqatgan. Voqea 5 mart kuni ro‘y bergan. Ma’lum qilinishicha, politsiya libosini kiygan 5 nafar shaxs bilyardxonaga avtomobilda kirib kelgan va AK-47 avtomatlari orqali o‘t ochishgan. Voqea joyida 8 kishi halok bo‘lgan. Yana 2 kishi jarohatlangan holda shifoxonaga olib borilgach, jon bergan. Ma’lumot uchun, Hondurasda har kuni o‘rtacha 16ta qotillik ro‘y beradi. Asosiy holatlar turli jinoiy guruhlar o‘rtasidagi kelishmovchiliklar tufayli sodir bo‘ladi.